इन कॉलोनियों को बिजली आपूर्ति के लिए स्थाई ट्रांसफार्मर करीब 12 दिन पूर्व खराब हो गया था। कॉलोनीवासियों के लोगों द्वारा हंगामा करने के बाद बिजली विभाग ने यहां ट्रांसफार्मर की वैकल्पिक व्यवस्था के लिए ट्राली युक्त ट्रांसफार्मर लगाकर आपूर्ति शुरू कर दी थी। एक सप्ताह से से इन कॉलोनियों को वैकल्पिक ट्रांसफार्मर से सप्लाई दी जा रही थी। बृहस्पतिवार को शाम करीब पौने सात बजे ट्रांसफार्मर से अचानक चिंगारियां निकलने लगीं। कॉलोनी के लोगों ने बिजली विभाग को इसकी सूचना दी। इससे पहले कि कोई बिजली कर्मचारी वहां पहुंचता ट्रांसफार्मर आग की लपटों में घिर गया और देखते ही देखते पूरा ट्रांसफार्मर जल गया। इससे तीन कॉलोनियों के करीब 150 परिवारों की बिजली अपूर्ति पूरी तरह ठप हो गई है।